**Iepirkuma**

**„****DARBA APAVU IEGĀDE”,**

**identifikācijas Nr.ASDS/2022/18**

**dokumentācija**

1. Iepirkuma priekšmets – Darba apavu iegāde (atbilstoši tehniskās specifikācijas prasībām).
2. Iepirkuma priekšmets nav sadalīts daļās.
3. Iepirkums paredz Iepirkuma līguma slēgšanu uz 12 (divpadsmit) mēnešiem (vai līdz tiek sasniegta līguma summa).
4. Piedāvājumu izvēles kritērijs – iepirkuma dokumentācijas prasībām atbilstošs saimnieciski visizdevīgākais piedāvājums, kuru noteiks ņemot vērā tikai cenu. Par saimnieciski visizdevīgāko tiks atzīts piedāvājums ar zemāko kopējo piedāvājuma cenu.
5. Pretendents iesniedz **finanšu piedāvājumu** par piedalīšanos iepirkumā „Darba apavu iegāde”, identifikācijas Nr.ASDS/2022/18, atbilstoši pielikumā noteiktajai veidnei.
6. Prasības finanšu piedāvājuma noformēšanai:
   1. Finanšu piedāvājumam jābūt noformētam pēc AS „Daugavpils satiksme” parauga.
   2. Pretendentam jāaizpilda visas finanšu piedāvājuma ailes (piedāvājums jāiesniedz visās pozīcijās).
   3. Pretendentam savā piedāvājumā jānorāda skaidrs, detalizēts darba apavu apraksts, piedāvājuma cenu atbilstoši finanšu piedāvājuma veidnei, piedāvāto darba apavu vizuālos paraugus (fotoattēli, skices u.tml.), ierobežojumus un izņēmumus attiecīgajiem darba apaviem u.c. informāciju, ko Pretendents uzskata par svarīgu norādīt.
   4. Neparakstītie Finanšu piedāvājumi netiks vērtēti.
   5. Katrs Pretendents var iesniegt tikai vienu piedāvājuma variantu.
   6. Pieteikums jāparaksta personai, kura likumiski pārstāv Pretendentu, vai ir pilnvarota pārstāvēt Pretendentu šajā iepirkuma procedūrā (iesniedzot pilnvaras kopiju).
7. Piedāvājumu iesniegšanas prasības: **Piedāvājumi** (noskenēta veidā vai ar drošu elektronisko parakstu) **iesniedzami** **uz e-pastu** [**info@dsatiksme.lv**](mailto:info@dsatiksme.lv)**.**
8. Piedāvājums jāiesniedz**: līdz 25.04.2022. plkst. 9.00**. Ja piedāvājums iesniegts pēc norādītā piedāvājumu iesniegšanas termiņa beigām, to neizskata un atdod atpakaļ Pretendentam.
9. Gadījumā, ja pārbaudot Pretendenta piedāvājumu, ir konstatēts, ka Piedāvājums neatbilst iepirkuma dokumentācijas prasībām vai piedāvājums ir iesniegt neatbilstoši iesniegšanas nosacījumiem, AS „Daugavpils satiksme” ir tiesīga izslēgt Pretendentu no vērtēšanas.
10. Iepirkuma komisija publiskajās datu bāzēs pārbauda, vai Pretendentam un personai, uz kuras iespējām Pretendents balstās, lai apliecinātu, ka tā kvalifikācija atbilst iepirkuma dokumentos noteiktajām prasībām:
    1. nav pasludināts maksātnespējas process un tie neatrodas likvidācijas stadijā;
    2. Latvijā un ārvalstī (ja tie ir reģistrēti ārvalstī vai ārvalstī ir to pastāvīgā dzīvesvieta) nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā katrā valstī pārsniedz 150 *euro*.
11. Ja iepirkuma komisija minēto informāciju nevar saņemt publiskajās datubāzēs, tā pieprasa Pretendentam iesniegt kompetentas institūcijas attiecīgu izziņu. Kompetento institūciju izziņas un citus dokumentus iepirkuma komisija pieņem un atzīst, ja tie izdot ne agrāk kā 3 (trīs) mēnešus pirms iesniegšanas dienas.
12. No dalības iepirkumā tiks izslēgts pretendents, kuram būtu piešķiramas iepirkuma līguma slēgšanas tiesības, ja pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai tas tiek likvidēts.
13. Gadījumā, ja tiks konstatēts, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 *euro*, Pasūtītājs nosaka termiņu — 10 dienas pēc informācijas izsniegšanas vai nosūtīšanas dienas — apliecinājuma iesniegšanai par to, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, nebija nodokļu parādu (tai skaitā valsts sociālās apdrošināšanas obligāto iemaksu parādu), kas kopsummā pārsniedz 150 *euro*. Ja noteiktajā termiņā apliecinājums nav iesniegts, pretendentu tek izslēgts no dalības iepirkumā.
14. Iepirkuma komisija var lūgt, lai Pretendents vai kompetentas institūcijas papildina vai izskaidro dokumentus, kas iesniegti atbilstoši normatīvo aktu un šī Iepirkuma dokumentācijas prasībām. Iepirkuma komisija šīs tiesības izmanto tikai attiecībā uz tiem dokumentiem, kas ir bijuši iekļauti piedāvājumā līdz piedāvājumu iesniegšanas termiņa beigām. Iepirkuma komisija nosaka termiņu, līdz kuram Pretendentam jāsniedz atbilde. Iepirkuma komisija veic aritmētisko kļūdu pārbaudi. Piedāvājumu vērtēšanas gaitā sabiedrisko pakalpojumu sniedzējs ir tiesīgs pieprasīt, lai tiek izskaidrota tehniskajā un finanšu piedāvājumā iekļautā informācija, kā arī iesniegti piedāvāto preču paraugi, ja tie nepieciešami preču atbilstības novērtēšanai un pretendents ar tam pieejamiem dokumentiem nevar sabiedrisko pakalpojumu sniedzējam pierādīt preču atbilstību.
15. Ja ieinteresētais piegādātājs ne vēlāk kā iepirkuma dokumentācijā noteiktajā termiņā ir pieprasījis papildus informāciju par iepirkumu, iepirkuma komisija to sniedz iesējami īsā termiņā, bet ne vēlāk kā 6 (sešas) dienas pirms piedāvājumu iesniegšanas termiņa beigām. Papildu informāciju vienlaikus ievieto tur, kur ir pieejama iepirkuma dokumentācija, norādot arī uzdoto jautājumu.
16. Iepirkuma komisija var izdarīt grozījumus iepirkuma dokumentos.
17. Līdz iepirkuma līguma noslēgšanai, AS „Daugavpils satiksme” ir tiesības izbeigt vai pārtraukt iepirkuma procedūru.
18. Piedāvājumi tiek vērtēti slēgtā sēdē.
19. Līgumu ar izraudzīto pretendentu slēdz atbilstoši iepirkuma līguma projektam, kas noteikts iepirkuma procedūras dokumentācijas pielikumā.
20. Kontaktpersona – AS „Daugavpils satiksme” darba aizsardzības vecākais speciālists Juris Priedītis, tālr. 28452723.

**TEHNISKĀ SPECIFIKĀCIJA**

**iepirkumam „DARBA APAVU IEGĀDE”,**

**identifikācijas Nr.ASDS/2022/18**

1. Iepirkuma priekšmets – darba apavi:

|  |  |  |  |
| --- | --- | --- | --- |
| **Nr** | **Apavu veids** | **Apraksts** | **Daudzums (pāri)** |
| 1. | Zemi darba apavi (darba sandales) | Ādas darba sandales (aizsardzības klase – S1), ar eļļas un benzīna izturīgu, antistatisku, neslīdošu zoli. Metāla aizsargplāksne purngalā. Aizveramas ar šņorēm. Triecienu absorbējošs papēdis. Atbilst standartam ISO20345:2004 vai ekvivalents. | 60 |
| 2. | Aizsargzābaki līdz potītēm | Aizsargzābaki līdz potītēm (aizsardzības klase - S3), ādas šņorzābaki ar eļļas un benzīna izturīgu divslāņu PU zoli, antistatiska, neslīdoša zole. Metāla aizsargplāksne purngalā un zolē (aizsardzība pret caurduršanu). Āda un šuves apstrādātas pret mitrumu. Aizveramas ar šņorēm. Triecienu absorbējošs papēdis. Ventilējoša odere; mitrumu atgrūdoša virsma; platā lieste. Atbilst standartam ISO20345:2004 vai ekvivalents. | 100 |
| 3. | Siltināti aizsargzābaki līdz potītēm | Aizsargzābaki līdz potītēm (aizsardzības klase - S3), siltināti ādas šņorzābaki ar eļļas un benzīna izturīgu divslāņu PU zoli, antistatiska, neslīdoša zole. Metāla aizsargplāksne purngalā un zolē (aizsardzība pret caurduršanu). Āda un šuves apstrādātas pret mitrumu. Aizveramas ar šņorēm. Triecienu absorbējošs papēdis. Mitrumu atgrūdoša virsma; platā lieste. Atbilst standartam ISO20345:2004 vai ekvivalents. | 100 |
| 4. | Zābaki metinātājiem | Aizsargzābaki līdz potītēm (aizsardzības klase – S1P SRC), ādas šņorzābaki ar eļļas un benzīna izturīgu divslāņu PU zoli, antistatiska, neslīdoša zole. Metāla aizsargplāksne purngalā un zolē (aizsardzība pret caurduršanu). Āda un šuves apstrādātas pret mitrumu. Aizveramas ar šņorēm. Triecienu absorbējošs papēdis. Ventilējoša odere; mitrumu atgrūdoša virsma; platā lieste. Atbilst standartam EN 345 CE vai ekvivalents. | 15 |
| 5. | Gumijas zābaki | PVC + Nitrila gumija (galošas tipa ar mīkstu (platāku) augšu). Siltināti gumijas zābaki ar izņemamu siltināmo oderi. Papildus potītes aizsardzība; antistatiska, eļļas - benzīna izturīga zole; amortizēts papēdis; papildus potītes aizsardzība; augstums 38-40 cm; tumšā krāsā. | 12 |

1. Visiem darba apaviem jābūt atbilstošiem noteiktajiem standartiem. Gadījumā, ja pretendents piedāvā darba apavus atbilstošus ekvivalentam standartam, Pretendentam ir pienākums pierādīt standarta ekvivalenci.
2. Līgums par darba apavu piegādi tiks slēgts uz 12 (divpadsmit) mēnešiem (vai līdz tiek sasniegta līguma summa).
3. Darba apavi tiks pasūtīti atsevišķās partijās pēc vajadzības. Piegāde veicama 14 dienu laikā no pasūtījuma saņemšanas. AS „Daugavpils satiksme” nav pienākums iztērēt visu līguma summu vai iegādāties visas tehniskajā piedāvājumā norādītās preces.
4. Pretendentam atbilstoši konkrētajam pasūtījumam jānodrošina darba apavu bezmaksas piegādi Pasūtītājam pēc adresēm 18.novembra iela 183, Jātnieku iela 90, vai Kārklu iela 24, Daugavpilī, sašķirotus pēc pasūtījumā norādītajiem kritērijiem – pēc AS „Daugavpils satiksme” iecirkņiem nepieciešamajiem izmēriem un daudzumiem.
5. Pretendentam, sagatavojot piedāvājumu, jāparedz visas ar paredzamā līguma izpildi saistītās izmaksas, tajā skaitā piegādes, piegādāto neatbilstošo izmēru mainīšanas u.c. neuzskaitītās, bet ar paredzamā līguma izpildi saistītās izmaksas, tajā skaitā finanšu risks.

Darba aizsardzības vecākais speciālists Juris Priedītis

**FINANŠU PIEDĀVĀJUMS**

iepirkumam “Darba apavu iegāde”, identifikācijas numurs ASDS/2022/18

|  |  |
| --- | --- |
| Informācija par pretendentu | |
| Nosaukums |  |
| Reģ. numurs |  |
| Juridiskā adrese |  |
| Bankas nosaukums, Konta numurs, SWIFT kods |  |
| Tālruņa numurs, E-pasta adrese |  |
| Kontaktpersona (vārds, uzvārds)  kontaktinformācija (e-pasts, tālrunis) |  |
| Personas, kura iepirkuma līguma slēgšanas tiesību piešķiršanas gadījumā parakstīs iepirkuma līgumu, vārds, uzvārds, amats, pilnvarojums |  |

|  |  |  |  |  |  |  |
| --- | --- | --- | --- | --- | --- | --- |
| **Nr** | **Apavu veids** | **Detalizēts apraksts, lai var salīdzināt ar tehniskās specifikācijas prasībām** | **Piedāvāto darba apavu vizuāls paraugs (fotoattēli, skices u.tml.),** | **Vienība (pāri)** | **Vienības Cena EUR, bez PVN** | **Cena kopā EUR, bez PVN** |
| 1. | Zemi darba apavi (darba sandales) |  |  | 60 |  |  |
| 2. | Aizsargzābaki līdz potītēm |  |  | 100 |  |  |
| 3. | Siltināti aizsargzābaki līdz potītēm |  |  | 100 |  |  |
| 4. | Zābaki metinātājiem |  |  | 15 |  |  |
| 5. | Gumijas zābaki |  |  | 12 |  |  |
| KOPĀ EUR bez PVN | | | | | |  |
| PVN | | | | | |  |
| KOPĀ EUR ar PVN | | | | | |  |

Ar savu parakstu apliecinām, ka:

- piedāvāta prece pilnīgi atbilst tehniskās specifikācijas prasībām;

- uzņēmumam nav Valsts ieņēmumu dienesta administrēto nodokļu parādu;

- šajā finanšu piedāvājumā ir ietvertas visas izmaksas, kas saistītas ar tehniskajā piedāvājumā noteikto preču izgatavošanu un piegādi pilnā apjomā (pievienotās vērtības nodoklis norādīts atsevišķi);

- piedāvātais pasūtījuma izpildes termiņš ir noteikts saprātīgi un tehniskajā specifikācijā norādītais apjoms ir pilnībā realizējams šajā termiņā;

- piekrīt iepirkuma dokumentācijai pievienotā līguma projekta noteikumiem, tie skaidri un saprotami.

Piedāvājumu paraksta persona, kura likumiski pārstāv Pretendentu, vai ir pilnvarota pārstāvēt Pretendentu (piemēram, pilnvara) šajā iepirkumā.

|  |  |
| --- | --- |
| **Vārds, uzvārds, amats** |  |
| **Paraksts** |  |

***Līguma projekts***

**LĪGUMS**

Daugavpilī 202\_.gada \_\_.\_\_\_\_\_\_\_\_\_\_\_\_

**AS ,,Daugavpils satiksme”***,* reģistrācijas Nr.41503002269, juridiskā adrese 18.novembra ielā 183, Daugavpilī, turpmāk – PIRCĒJS, tās valdes locekļa S.Blagoveščenska personā, kurš rīkojas saskaņā ar Statūtiem, no vienas puses un,

**\_\_\_ “\_\_\_\_\_\_\_\_\_\_\_”**, reģ.Nr.\_\_\_\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_, \_\_\_\_\_, LV-\_\_\_\_\_\_\_\_\_, turpmāk – PĀRDEVĒJS, tās \_\_\_\_\_\_\_\_\_\_\_\_ personā, kurš rīkojas uz \_\_\_\_\_\_\_\_\_\_\_\_\_\_\_\_\_\_ pamata, no otras puses, abi kopā saukti Puses, bet katrs atsevišķi saukts Puse, pamatojoties uz iepirkuma “Darba apavu iegāde”, identifikācijas Nr.ASDS/2022/18 rezultātiem, izsakot savu brīvu gribu, bez viltus, spaidiem un maldības noslēdza šādu līgumu, turpmāk – Līgums:

1. **Līguma priekšmets**

1.1. Pārdevējs pārdod un piegādā Līguma darbības laikā Pircējam darba apavus (turpmāk – Prece).

1.2. Visai Precei jābūt atbilstošai tehniskās specifikācijas prasībām un noteiktajiem standartiem, saskaņā ar iepirkumā iesniegto Finanšu piedāvājumu.

**2.** **LĪGUMA IZPILDES KĀRTĪBA**

* 1. PĀRDEVĒJS piegādā Preci pa daļām pēc pasūtījuma: 18.novembra ielā 183, Kārklu iela 24, Jātnieku ielā 90, Daugavpils, Latvija, sašķirojot pēc pasūtījumā norādītajiem kritērijiem AS „Daugavpils satiksme” iecirkņiem nepieciešamajiem izmēriem un daudzumiem.
  2. PĀRDEVĒJAM jānodrošina Preces piegādi PIRCĒJAM 14 (četrpadsmit) dienu laikā no pasūtījuma saņemšanas brīža. Piegāde līguma darbības laikā notiek atsevišķas partijās. Pasūtījums tiek veikts pēc faktiskās nepieciešamības.
  3. PIRCĒJAM nav pienākums veikt Preču pasūtījumu par visu Līguma 3.1.punktā noteikto summu un/vai iegādāties visas Finanšu piedāvājumā norādītās Preces.

1. **LĪGUMCENA UN NORĒĶINU KĀRTĪBA**
   1. Kopēja līgumcena atbilstoši PĀRDEVĒJA iesniegtam Finanšu piedāvājumam sastāda **\_\_\_\_\_\_\_\_\_\_** EUR bez PVN 21%(\_\_\_\_\_\_\_\_\_\_\_\_\_\_\_eiro, \_\_\_ centi), PVN 21% \_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_ eiro, \_\_\_\_ centi), kopā ar PVN 21%   
      **EUR \_\_\_\_\_\_\_\_\_** (\_\_\_\_\_\_\_\_\_\_\_\_\_\_\_\_\_\_\_ eiro, \_\_\_ centi).
   2. Preces vienības cena ir noteikta iepirkumā iesniegtajā Finanšu piedāvājumā un paliek nemainīga visu Līguma izpildes laiku.
   3. Apmaksa par Preci tiks veikta 15 (piecpadsmit) kalendāro dienu laikā pēc Preces saņemšanas, attiecīgas pavadzīmes parakstīšanas brīža.
   4. Apmaksa tiek veikta ar pārskaitījumu uz PĀRDEVĒJA norēķinu kontu.
2. **PĀRDEVĒJA UN PIRCĒJA TIESĪBAS UN PIENĀKUMI**
   1. PĀRDEVĒJS apņemas:
      1. ievērot Latvijas Republikā un Eiropas savienībās spēkā esošos noteikumus un normatīvus, kas reglamentē šajā Līgumā noteikto,
      2. ar saviem spēkiem un par saviem finanšu līdzekļiem nodrošina Preces piegādi   
         18.novembra ielā 183, Kārklu ielā 24, Jātnieku ielā 90, Daugavpilī, Latvijā. Transporta pakalpojumi ir iekļauti Preces cenā,
      3. veikt Preces piegādi šī Līguma 2.2.punktā norādītajā laikā. PĀRDEVĒJS ir tiesīgs piegādāt Preci pirms termiņa, iepriekš saskaņojot piegādes laiku ar PIRCĒJU.
   2. PIRCĒJS apņemas:
      1. pieņemt Preci no PĀRDEVĒJA šajā Līgumā noteiktajā kārtībā.
      2. veikt norēķinus ar PĀRDEVĒJU saskaņā ar šī Līguma noteikumiem.
3. **PRECES NODOŠANAS UN PIEŅEMŠANAS KĀRTĪBA**
   1. Par Preces piegādes datumu tiek uzskatīts piegādes datums, kad PIRCĒJS faktiski saņēma Preci un parakstīja pavadzīmi.
   2. Ja Preces pieņemšanas laikā tiek konstatēta Preces kvalitātes neatbilstība, par to tiek sastādīts Defektu akts, kuru paraksta abas Puses. Saskaņā ar Defektu aktu PĀRDEVĒJS apņemas 10 (desmit) kalendāro dienu laikā uz sava rēķina novērst Defektu aktā norādītos trūkumus un par saviem līdzekļiem un ar saviem spēkiem piegādāt kvalitatīvo Preci.
   3. Pretenzijas, kas saistītas ar līgumsaistību izpildi, pusēm jāizskata ne vēlāk kā 5 (piecu) kalendāro dienu laikā no pretenzijas saņemšanas dienas.
4. **GARANTIJA**

6.1. Preces garantijas termiņš ir 6 (seši) mēneši, un tas sākas no brīža, kad Puses ir parakstījušas pavadzīmi. Garantijas laikā PĀRDEVĒJS novērš trūkumus, defektus, nomaina nekvalitatīvo preci uz sava rēķina.

6.2. Gadījumā, ja garantijas laikā tiek konstatēti defekti, tiek sastādīts Defektu akts, kurā atspoguļo atklātos defektus, 3 (trīs) darba dienu laikā PIRCĒJS informē PĀRDEVĒJU par atklātiem defektiem, nosūtot vēstuli ar defektu aktu.

6.3. Pamatojoties uz nosūtīto vēstuli un defektu aktu, PĀRDEVĒJS par saviem finanšu līdzekļiem novērš atklātos defektus 5 (piecu) darba dienu laikā un ar saviem spēkiem un par saviem finanšu līdzekļiem piegādā Preci PIRCĒJAM.

1. **PUŠU ATBILDĪBA**
   1. Puses ir materiāli atbildīgas gadījumā, ja netiek pildīti vai tiek nepienācīgi pildīti esošā Līguma nosacījumi, kā rezultātā viena no pusēm otras puses vainas dēļ cietusi zaudējumus.
   2. Par Preces nesavlaicīgu piegādi un/vai nekvalitatīvu piegādi, kā arī Preces nenodošanu saskaņā ar šī Līguma noteikumiem, PIRCĒJAM ir tiesības ieturēt līgumsodu 0,3% apmērā no kopējas pasūtītās Preces cenas par katru dienu, bet ne vairāk ka 10% no kopējas pasūtītās Preces cenas.
   3. Par Līgumā paredzēto maksājumu termiņu neievērošanu PIRCĒJS maksā PĀRDEVĒJAM līgumsodu 0,1% no nenomaksātās summas par katru nokavēto dienu, bet ne vairāk ka 10% no kavētā maksājuma.
   4. Gadījumā, ja PĀRDEVĒJS nav novērsis trūkumus šī Līguma 5.2.punktā paredzētajā laikā, tad PĀRDEVĒJAM var tikt piemērotas soda sankcijas 0,3% apmērā no Līguma kopējas Preces cenas par katru nokavēto dienu, bet ne vairāk ka 10% no kopējas Preces cenas un ieturot to no maksājuma.
   5. Ja PĀRDEVĒJS nokavē šī Līguma 6.3.punktā noteikto atklāto defektu un trūkumu novēršanas termiņus, tad PIRCĒJAM ir tiesības aprēķināt līgumsodu 0,3% no kopējās Preces cenas summas par katru nokavēto dienu, bet ne vairāk ka 10% no kopējas Preces cenas.
   6. Visi ar esošo Līgumu saistītie strīdus jautājumi tiek risināti uz pušu savstarpējas vienošanās pamata. Ja šāda vienošanās netiek panākta, strīdus jautājumi tiek risināti Latvijas Republikas tiesu instancēs, Latvijas Republikas normatīvajos aktos noteiktajā kārtībā.
2. **NEPĀRVARAMA VARA**
   1. Neviena no pusēm nebūs atbildīga par pilnas vai daļējas vienas no savām saistībām  
      neizpildes gadījumā, ja nepildīšana būs nepārvaramas varas apstākļu sekas, tādu kā ugunsgrēks, zemestrīce un citas dabas stihijas, kā arī karš vai karadarbība, streiki, Latvijas Republikas likumdošanas un izpildvaras institūciju lēmumi, kuri radušies pēc šī Līguma noslēgšanas brīža.
   2. Puse, kurai radās saistību izpildes neiespējamība, nepārvaramas varas apstākļu iestāšanās  
      dēļ, par augstāk minēto apstākļu iestāšanos, nekavējoties, pa faksu un ar ierakstīto vēstuli paziņo otrai pusei.
   3. Nepaziņošana vai nesavlaicīga paziņošana ieinteresētajai pusei atņem otrai pusei tiesības atsaukties uz jebkuru norādīto apstākli, kā uz pamatu, lai atbrīvotos no atbildības par saistību neizpildi.
3. **CITI NOTEIKUMI**
   1. Līgums stājas spēkā ar tā parakstīšanas brīdi un darbojas **12 mēnešus** vai tiek sasniegta Līguma 3.1.punktā noteiktā Līgumsumma (atkarībā no tā, kurš apstāklis iestājas pirmais)**.**
   2. Līguma saistības ir pabeigtas līdz ar pilnīgu savstarpēju to nokārtošanu.
   3. Visi šī Līguma grozījumi un papildinājumi ir spēkā, ja ir sastādīti rakstiski un tos parakstījuši pušu pilnvarotie pārstāvji. Tie pievienojami Līgumam kā pielikumi un kļūst par šī Līguma neatņemamu sastāvdaļu.
   4. PĀRDEVĒJAM ir tiesības izbeigt Līgumu šādos gadījumos, ja PIRCĒJS kavē Līgumā noteiktos maksājumus par Preces piegādi ilgāk par 15 (piecpadsmit) darba dienām.
   5. PIRCĒJAM ir tiesības izbeigt Līgumu šādos gadījumos:
      1. ja PĀRDEVĒJS pārkāpj kādu no šī Līguma noteikumiem,
      2. tiek veiktas piespiedu darbības no trešo personu puses, kā rezultātā tiek apķīlāta (aprakstīta) PĀRDEVĒJA manta, uzlikts liegums rīcībai ar banku kontiem, uzlikts liegums kustamām mantām un nekustamajam īpašumam valsts publiskajos reģistros;
      3. ja līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   6. PĀRDEVĒJAM ir pienākums pārtraukt Preces piegādi ar PIRCĒJA paziņojuma par Līguma izbeigšanu saņemšanas brīdi.
   7. Ja šī Līguma saistības netiek izpildītas vai izpildītas nepienācīgi, vainīgā Puse ir materiāli atbildīga saskaņā ar Latvijas Republikā spēkā esošajiem normatīvajiem aktiem.
   8. PIRCĒJAM un PĀRDEVĒJM savlaicīgi jāinformē vienam otru par tiem apstākļiem, kas ietekmē vai varētu ietekmēt šī Līguma izpildi.
   9. Gadījumā, ja kāda no šī Līguma pusēm maina savu juridisko adresi un/vai bankas rekvizītus, tā ne vēlāk kā 3 (trīs) darba dienu laikā pēc izmaiņu veikšanas rakstiski paziņo par to otrai pusei.
   10. Līguma Pušu juridiskā statusa maiņas gadījumā šis Līgums saglabā savu spēku pilnā apjomā to tiesību un saistību pārņēmējiem.
   11. Visos pārējos šajā Līgumā neatrunātajos jautājumos puses vadās no Latvijas Republikā spēkā esošajiem normatīvajiem aktiem.
   12. Šis Līgums sastādīts *uz \_\_ (\_\_\_\_\_\_) lapām un parakstīta ar drošu elektronisko parakstu vai \_\_\_ (\_\_\_) eksemplāros pa vienam katrai no Pusēm*.

**10.PUŠU REKVIZĪTI UN PARAKSTI**

**PIRCĒJS PĀRDEVĒJS**

**AS “Daugavpils satiksme” \_\_\_ “\_\_\_\_\_\_\_\_\_\_\_\_\_”**

18.Novembra iela 183, Daugavpils, LV-5417 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

reģ.Nr.41503002269 reģ.Nr. \_\_\_\_\_\_\_\_\_\_\_\_\_\_\_\_\_\_

Valdes loceklis \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_S. Blagoveščenskis \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_